[{"text_idx": "#000004", "text": "Cyn y cyfnod clo, roedd gan ALPHA gynlluniau mawr i gyfarfod a\u0302 grwpiau a chyrff ieuenctid eraill drwy Gymru gyfan a\u0302\u2019r nod o gynyddu amrywiaeth a chyrhaeddiad daearyddol ein haelodau. Trefnwyd nifer o gyfarfodydd gyda grwpiau a chyrff ieuenctid gwahanol yn cynnwys Gofalwyr Ifanc YMCA Abertawe, Llysgenhadon Ifanc Castell-nedd Port Talbot a Fforwm Ieuenctid Porth Cymunedol Grangetown. Ond roedd cynlluniau gwahanol gan COVID-19..."}, {"text_idx": "#000005", "text": "Yn ystod y cyfnod clo, cadwon ni gysylltiad a\u0302\u2019r grwpiau ieuenctid hyn i gyd ac roedden ni\u2019n ddigon lwcus i gael gwahoddiad i gyflwyno yn Wythnos Gyrfaoedd a Modelau Ro\u0302l Porth Cymunedol Grangetown Prifysgol Caerdydd, rhwng 29 Mehefin a 3 Gorffennaf. Nod prosiect y Porth Cymunedol yw helpu i wneud Grangetown yn lle hyd yn oed yn well i fyw a gweithio ynddo, drwy feithrin partneriaethau rhwng y Brifysgol a\u2019r gymuned. Mae\u2019r wythnos hon yn gyfle i\u2019r brifysgol gynnig cyngor gyrfaoedd a chyrsiau i breswylwyr Grangetown o bob oed."}, {"text_idx": "#000006", "text": "Bu\u0302m i a dwy o aelodau ALPHA, Charlotte ac Elina, yn arwain Diwrnod Gyrfaoedd ddydd Mercher 1 Gorffennaf, yn siarad gyda phreswylwyr lleol am ALPHA a sut rydym ni\u2019n cynghori ymchwilwyr drwy drafod a dadlau eu barn ar bynciau\u2019n ymwneud ag iechyd cyhoeddus ac astudiaethau ymchwil. Roedd yn gyfle i arddangos gwaith gwych ALPHA a DECIPHer a dangos y cyfleoedd sydd ar gael."}, {"text_idx": "#000007", "text": "Siaradon ni am sut y dechreuodd ALPHA a\u2019i ddylanwad yn siapio astudiaethau ymchwil, yn cynnwys sut mae wedi helpu i ddatblygu elfennau o arolwg SHRN, diwygio fideo animeiddio ar gyfer Treial Jack a sefydlu grw\u0302p ymgynghorol ieuenctid cenedlaethol i rwydwaith TRIUMPH. Hefyd fe drefnom ni dasgau rhyngweithiol gyda\u2019r bobl oedd yn bresennol a helpodd i esbonio pa mor bwysig yw hi i ofyn barn pobl ifanc a\u2019u cynnwys mewn ymchwil sy\u2019n effeithio\u2019n uniongyrchol arnyn nhw."}, {"text_idx": "#000008", "text": "Roedd cyfraniad Charlotte ac Elina\u2019n gwneud ein cyflwyniad yn fwy perthnasol i\u2019r bobl ifanc eraill; pwy well i esbonio pam eu bod yn cymryd rhan a manteision bod yn aelod? Roedd y ddwy\u2019n wych; siaradon nhw am sut mae ALPHA wedi eu helpu i ddatblygu fel pobl a\u2019r astudiaethau maen nhw wedi\u2019u siapio fel aelodau. Hefyd trafodon nhw gyfleoedd fel gweithio gyda Gweinidog Addysg Cymru Kirsty Williams, Comisiynydd Plant Cymru Sally Holland, a grwpiau ieuenctid ar draws y DU."}, {"text_idx": "#000009", "text": "Diolch eto i Ali a\u2019r ti\u0302m o Borth Cymunedol Grangetown am ddiwrnod rhagorol (jo\u0302c am fod yn llwyddiant rhithiol...)"}, {"text_idx": "#000010", "text": "Dysgwch fwy am ALPHA a sut i ddod yn aelod yma."}, {"text_idx": "#000011", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}, {"text_idx": "#000012", "text": "Defnyddio dull ysgol gyfan ar gyfer iechyd meddwl yng NghymruMedi 27, 2023\nDatblygu Rhwydwaith Ymchwil Iechyd mewn YsgolionMedi 20, 2023\nAlice: \u2018Roedd cael y cyfleoedd hyn wedi fy nghyflwyno i wahanol ddiwydiannau a llwybrau gyrfa\u2019 Medi 15, 2023\nRowan: \u2018Erbyn hyn, dwi\u2019n sicr bod gyrfa mewn ymchwil gwyddorau cymdeithasol yn rhywbeth yr hoffwn ei dilyn\u2019Medi 15, 2023\nEmma: Bydd yr interniaeth hon yn llywio\u2019r hyn y byddaf yn ei ddilyn yn y dyfodolMedi 15, 2023"}]